Fíu de padre catalán y madre canaria, pasó los primeros años de la so vida en Tenerife. A los siete años foi a vivir en Cataluña, au s'afixo rápido. Foi una de les figures más destacaes de la Renaixença, tanto política como lliteraria. Magar qu'empecipió la so carrera cola poesía, la mayor parte de la so obra lliteraria tuvo dedicada al teatru. Llueu consiguió reconocencia internacional, (Mar i cel foi un ésitu inmediatu, traducíu a ocho llingües). La so dómina más rellumante foi na última década del sieglu XIX, onde s'avera más a la realidá de la sociedá catalana d'aquella dómina, que xiraba l'aldu escontra una redolada más urbana ya industrial, destacando nel so curriculum Maria Rosa (1894), Terra baixa (1896), o La filla del mar (1900). A la fin de la so vida diversificó más la so producción, dende'l drama burgués los poemes dramáticos musicales con elementos fantásticos o'l teatru históricu d'enclín catalanista.